
Темăн çивĕчлĕхĕ. Ачасене воспитани парас ĕçре эпир никĕс хывакансем. Ача аталанăвĕ, тавра-курăмĕ пиртен-учителсенчен нумай килет. Чăнах та, пирĕн питĕ яваплă ĕç. Ачасем чăвашла ăнланма, калаçма, сăвă-юрă калама, шухăшлама, пĕр-пĕринне тăван чĕлхепе хутшăнма пултарччăр тесен пирĕн питĕ нумай вăй хумалла. Ку ыйту хальхи вăхăтра пирĕн обществăра питĕ çивĕч тăрать.
Тĕллевсем:
· тĕрлĕ юмахсем урлă чăваш чĕлхине тата культурине юратма хăнăхтарасси;
· ачасен творчествăллла пултаруллăхне аталантарасси;
· тĕрлĕ сăнарсене сăнарлама вĕрентесси;
· ҫутҫанталăка юратма, упрама хăнăхтарасси.
[bookmark: _GoBack]Тĕл пулу юхăмĕ
Ачасем зала хавас кĕвĕпе кĕреççĕ.
Ерт.-Ылтăн хĕвел, сар хĕвел
Ирĕлтерет шур юра
Шăнкăр-шăнкăр шыв юхать
Пирĕн кассри урамра.
Ача- Палюк урам варринче
Пĕчĕк пĕве пĕвелет
Сарă хĕвел ăшшинче
Юрла, юрла вăл ĕçлет. 
Ерт.-çут шыв тулать пĕвене
Палюк чунтан савăнать
Ярать пĕчĕк карапне
Шывра карап ярăнать.
-Аван-и туссем, хăнасем! Вăт çапла хавас кăмăлпа пуçлас терĕмĕр эпир хамăрăн çурхи уява.
Эх! Мĕн пек хĕрӳ те ырă вăхăт хуçаланать пирĕн таврара. Çуркунне хĕвел те хĕрӳрех пăхать, хĕвел ăшшине туйса кайăк-кĕшĕксем те уççăнрах, илемлĕрех юрланăн туйăнать.
Ачасем те вĕсенчен юлмаççĕ. Апла çуркуннене саламласа çапла юрлар.
«Çурхи вăрманта»-юрă
Ерт.- çуркунне путек-сурăх та сиккелет те, ача-пăча вылямасăр епле чăтĕ.
«Кашкăр тата качака путеккисем»-вăйă
Ерт.-Малалла сăвăсен ярăмĕ пулĕ.
Сăвăсем-6-7 сăвă
Ерт.-шăнкăр шыв пек уçă саслă
Кăмăлсем ялан хаваслă
Юр юрлатпăр уявра
Çурхи куншăн савăнса!
«Атьăр, ачасем»-юрă
Ерт.-Ачасем, кайăк-кĕшĕксем, хурт-кăпшанкăсем мĕнле хĕл каçрĕç-ши? Кам пĕлет? Кам каласа парать?
Ача- Хурт-кăпшанкă-пĕчĕк чун
Ытла нумай ĕçĕ ун
Ларса канма пĕлмеççĕ,
Пĕрмай темĕн ĕçлеççĕ.
Ерт.-Вир-вир кукамай кăна
Тем вăранмасть, вот те(бе) на!
Çуркунне-çке урамра,
Мĕн чуль ĕç кĕтет умра.
(зала Уяр вĕçсе кĕрет, чечек çинчен чечек çине ларать, йывăçсем тавра çаврăнать.)
Кăткă-Уяр тусăм, аван-и?
Чылай пулать курманни!
Уяр- Кичем мана ытла та
Пĕр юлташ та çук тата
Эх, вылясччĕ, савăнасччĕ
Курăк çинче выртасччĕ.
Кăткă- Вĕçĕм выляс тетĕн-и?
Кахаланас тетĕн-и?
Ман ак вуççех вăхăт çук
Ун пекки пуçра та çук.
Иртенпе чылай ĕç турăм,
Мĕн чуль хăма саваларăм
Çĕн пӳрт лартас тетпĕр-ха,
Пура тăвас тетпĕр-ха!
Пирĕн йăхра кахал çук
Кахал пулма майĕ çук!
Садра та халь ĕç нумай
Хуртсем тапăнаç пĕрмай
Ĕнтĕ халь эпĕ каям
Хамăн ĕçсене тăвам. (тухса каять)
Уяр- сыхламалла, тасатмалла
Ытла тем те пĕр тумалла
Эй, эп апла тăваяс çук
Ун пек ытла та канăç çук.
Выртам пĕрехут, канам
Хĕвел çинче ăшăнам. (канма выртать)
Ерт.-Ачасем, итлĕр-ха, ку Уяр çурхи кун çулталăк тăрантарни çинчен нимĕн те пĕлмест пулмалла. Ачасем, калăр-ха, çуркунне ҫĕр улмие, сухана лартаççĕ е кăлараççĕ?
Ерт.- тĕрĕс каларăр, эпир те вăхăта сая ямасăр сухан çитĕнтерме вĕренер!
Аттракцион-«Сухан лартасси»
Уяр- Кичем мана ытла та
Пĕр юлташ çук тата
(Лĕпĕш вĕçсе кĕрет, Уяр унпа алăран тытса вĕçет)
Уяр-ытла та çăмăл вĕçен –çке,
Ытла илĕртетĕн-çке 
Атя иккĕн паллашар,
Паллашар та туслашар!
Лĕпĕш- паллашма эп хирĕç мар
Ĕçсене ĕҫлем вăр-вар 
Перле туслăн канашлар
Пурне те сӳтсе явар.
Улма çырла тытăнасси
Пиртен пит нумай килет
Эпир пурте тăрăшсассăн
Халăх пылпа чей ĕçет.
Уяр- Эс ĕçрен пушăнасса
Кĕркуннеччен кĕтес-и?
Хĕвеллĕ ăшă кунсем
Çапла кичем иртччĕр-и?
(Лĕпĕш вĕçсе тухса каять, Ăман кĕрет, аллинче пĕчĕк кĕреçе)
Ăман-кунĕ ырă, вăй-хал пур
Ĕçлеме те кăмăл пур
Çемçетем клумбăсене,
Акăпăр чечексене!
Уяр-Ăман, эсĕ-çке, салам!
Пĕр суймасăр эп калам!
Вăйу интереслĕ сан
Кĕреçӳ те чаплă сан!
Ăман- эп çĕре кăпкалататăп
Кунĕн-çĕрĕн тăрăшатăп
Тымарсем сывлаччăр теп,
Чечексем ешерччĕр теп!
Ан çилен-ха, эп васкап. (тухса каять)
Уяр- ах, кичем, кичем мана
Темĕскер çитмест мана
Манран ним усси те çук
Ман пек кахалли те çук!
(Тлясем килсе кĕреççе)
Тли- Эпир сад сăтăрçисем
Çулçă кăшлаканĕсем
Пур çĕре те çитетпĕр
Темĕн те пĕр çиетпĕр.
Улма пур-и, грушă-и,
Сирĕн слива тутлă-и?
Çиес, кăшлас та ташлас!
Çак тĕллеве пурнăçлас!
Уяр- Сире кам чĕннĕ кунта
Эп Уяр-хуçа кунта
Кăтартам сире улма!
Шутланă вĕсем кулма.
(Тлясем сабльăсемпе çапăçу тăваççĕ-«в пещере горного короля» кĕвĕ усă курма пулать)
Ерт.- Уяр тус, эсĕ чăн-чăн командир!
Уяр- «ĕçле, ĕçле, ĕçле çи, ĕçлемесен ан та çи»-теççĕ-çке халăхра! Паян çакна пит лайăх ăнлантăм эпĕ!
Ерт-Уяр тус, «ĕçлеме пĕл, канма та вăхат туп» тенине илтнĕ-и тата!
Уяр тус йăлтах ăнланни савăнтарать. Тинех пĕрле юрлăпăр та ташлăпăр!
Уяр-Ушканĕпе вăй выляр,
Çурхи куншăн савăнар!
«Карусель»-вăйă
Уяр- Ачасем, пирĕн тĕлпулу хаваслă та усăллă иртрĕ. Çу-каçа сирĕнпе нумай тĕл пулăпăр-ха. Халĕ вара сирĕнпе сывпуллашатăп. Чипер юлăр!
